Bäriswil BE

Bäriswil estis ĝis la 31-a de decembro 2009 komunumo de la distrikto Burgdorf kaj ekde la 1-a de januaro 2010 komunumo de la administra distrikto Berno-Mezlando en Kantono Berno, Svislando. Ĝi havis 995 loĝantojn je la 31-a de decembro 2009.

 Geografio 
Bäriswil situas en la Svisa Mezlando, proksimume 10 kilometrojn nordoriente de la federacia urbo Berno. La centran parton de la komunuma teritorio formas iam marĉa kaldrono. De la antaŭa marĉo postrestis la marĉo Bergmoos kun lageto. La komunumo konsistas el la vilaĝo Bäriswil kaj la setlejoj Husmatt, Rüti, Guggeli kaj Feld.

La teritorio de la komunumo etendiĝas sur areo de 2,73 km², de kiuj 42,1% estas kovritaj de arbaro, 46,5% servas por agrikulturo kaj 12,1% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Bäriswil limas en okcidento kaj nordo al Mattstetten, en nordoriento al Hindelbank, en oriento al Krauchthal, en sudo al Bolligen.

 Trafiko 
Tra la komunumo pasas la grava kantona ĉefvojo n-ro 1 de Zuriko al Berno. Kvin kilometrojn okcidente ĉe la vojnodo Schönbühl situas la plej proksima alveturejo al la svisa aŭtovojo A1 kaj la svisa aŭtovojo A6. Per buslinio al Schönbühl la komunumo estas konektita al la publika transportreto.

 Historio 
La unua dokumenta mencio de Bäriswil datiĝas el la jaro 861 kiel Perolteswilare. Bäriswil apartenas al la paroĥo Hindelbank, kun kiu ĝi ĝis 1925 formis tutelan union. Ekde la 14-a jarcento la servuteco pri Bäriswil apartenis al diversaj berncivitanaj familioj kaj fariĝis sub Hieronymus de Erlach en la jaro 1720 parto de la Senjorujo Hindelbank. Ek de 1803 ĝi apartenis al la distrikto Burgdorf, kaj estis kadre de la administra reformo en la jaro 2010 atribuita al la administra distrikto Berno-Mezlando.Fonto: Anne-Marie Dubler: Bäriswil en Historia Leksikono de Svislando (2010-10-07)

 Vidu ankaŭ 
 Aliaj signifoj de Bäriswil

 Notoj kaj referencoj 


 Eksteraj ligiloj 

 Oficiala retejo de la komunumo Bäriswil